Document ID: 32008D0201

SKLEP KOMISIJE
z dne 28. februarja 2008
o imenovanju Agencije Skupnosti za nadzor ribištva za organ za izvrševanje nekaterih nalog na podlagi Uredbe (ES) št. 1042/2006 in o spremembi Sklepa 2007/166/ES o sprejetju seznama inšpektorjev Skupnosti in inšpekcijskih sredstev
(2008/201/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) in zlasti člena 28(4) Uredbe,
ob upoštevanju Uredbe Komisije (ES) št. 1042/2006 z dne 7. julija 2006 o podrobnih pravilih za izvajanje člena 28(3) in (4) Uredbe Sveta (ES) št. 2371/2002 o ohranjevanju in trajnostnem izkoriščanju ribolovnih virov v okviru skupne ribiške politike (2) ter zlasti členov 2(2), 3(4), 4(5), 6(4), 8(3) in 9(4) Uredbe,
ob upoštevanju imenovanja inšpektorjev Skupnosti in inšpekcijskih sredstev, ki jih priglasijo države članice,
ob upoštevanju naslednjega:
(1)
Členi 2(2), 3(4), 4(5), 6(4), 8(3) in 9(4) Uredbe (ES) št. 1042/2006 pooblaščajo Komisijo, da imenuje organ za namene, določene v navedenih členih.
(2)
Člen 3 Uredbe Sveta (ES) št. 768/2005 z dne 26. aprila 2005 o ustanovitvi Agencije Skupnosti za nadzor ribištva in o spremembi Uredbe (ES) št. 2847/93 o oblikovanju nadzornega sistema na področju skupne ribiške politike (3) določa, da je namen Agencije Skupnosti za nadzor ribištva med drugim pomagati državam članicam pri posredovanju podatkov o ribiških dejavnostih ter nadzornih in inšpekcijskih dejavnostih Komisiji ter prispevati k dejavnostim držav članic in Komisije na področju raziskav in razvoja nadzornih in inšpekcijskih metod.
(3)
Agencija Skupnosti za nadzor ribištva mora biti zato imenovana za organ iz členov 2(2), 3(4), 4(5), 6(4), 8(3) in 9(4) Uredbe (ES) št. 1042/2006.
(4)
Člen 6(3) Uredbe (ES) št. 1042/2006 določa, da po oblikovanju začetnega seznama inšpektorjev Skupnosti in drugih inšpekcijskih sredstev, pooblaščenih za izvajanje inšpekcijskih pregledov v skladu s členom 28(4) Uredbe (ES) št. 2371/2002, Komisija do 31. decembra vsako leto spremeni seznam skladno z obvestili držav članic.
(5)
Zato je treba spremeniti seznam inšpektorjev Skupnosti in drugih inšpekcijskih sredstev, sprejet s Sklepom Komisije 2007/166/ES (4).
(6)
Ukrepi, predvideni s to odločbo, so v skladu z mnenjem Odbora za ribištvo in ribogojstvo -
SKLENILA:
Člen 1
Agencija Skupnosti za nadzor ribištva je pristojni organ, imenovan za:
(a)
sprejemanje odločitev o dovoljenjih v skladu s členom 2(2) Uredbe (ES) št. 1042/2006;
(b)
opravljanje funkcije kontaktne točke v skladu s členom 3(4) Uredbe (ES) št. 1042/2006;
(c)
zahtevanje in prejemanje poročil v skladu s členom 4(5) Uredbe (ES) št. 1042/2006;
(d)
objavo seznama inšpektorjev Skupnosti in inšpekcijskih sredstev v skladu s členom 6(4) Uredbe (ES) št. 1042/2006;
(e)
izdajo identifikacijskih dokumentov v skladu s členom 8(3) Uredbe (ES) št. 1042/2006;
(f)
zahtevanje in prejemanje poročil v skladu s členom 9(4) Uredbe (ES) št. 1042/2006;
Člen 2
Priloga k Sklepu 2007/166/ES se nadomesti s Prilogo k temu sklepu.
V Bruslju, 28. februarja 2008

Labels: 20
15
19
6